
ДОКЛАД
ЗА СЪЩЕСТВУВАЩОТО СЪСТОЯНИЕ НА АДМИНИСТРАТИВНОТО ОБСЛУЖВАНЕ И
УДОВЛЕТВОРЕНОСТТА НА ПОТРЕБИТЕЛИТЕ НА АДМИНИСТРАТИВНИ УСЛУГИ, ПРЕДОСТАВЯНИ ОТ ОБЛАСТНА ДИРЕКЦИЯ НА МВР - МОНТАНА, ПРЕЗ 2025 г.

Административното обслужване на гражданите в Областна дирекция на МВР-Монтана (ОДМВР - Монтана) през 2025 г. е извършвано при спазване на принципите, установени в чл. 2 от Наредбата за административно обслужване, приета с ПМС № 246 от 13.09.2006 г., изм. и доп. ДВ. бр.47 от 24 Юни 2022 г., в съответствие с правилата и процедурите, разпоредени в Административнопроцесуалния кодекс (АПК) и специалните нормативни актове, както и ръководейки се от Хартата на клиента в Министерството на вътрешните работи (МВР), утвърдена със заповед № 8121з-760/23.07.2020 г., изм. със заповед № 8121з-1396/23.12.2020 г., изм. и доп. със заповед № 8121з-635/16.05.2022 г. на министъра на вътрешните работи.
Следвайки целите и изпълнявайки дейности, които винаги са подчинени на ползите за потребителите, е налице стремеж за оправдаване на очакванията чрез:
· вежливо, любезно и отзивчиво отношение;
· конфиденциалност и опазване на личните данни;
· надеждна обратна връзка; 
· равен достъп до административните услуги и до информация за административното обслужване, независимо от социалното положение, образование, пол, възраст, етническа принадлежност и религиозни убеждения; 
· различни форми за достъп до административните услуги и информацията за тях;
· координираност и взаимодействие с всички страни, заинтересувани от подобряване на административното обслужване в администрациите, с оглед осигуряване еднаквост на резултатите при едни и същи обстоятелства; 
· достъпни начини за подаване на предложения, сигнали и друга информация; изпълнение на задълженията във връзка с административното обслужване по разработените и обявени Организационно-технологични правила за осъществяване на административното обслужване в ОДМВР-Монтана, утвърдени със заповед № 301з-2425/14.08.2020 г. на директора на ОДМВР - Монтана; 
· [image: ]качество на предоставяните услуги; 
· възможност за различни начини на плащане на дължимите такси или цени на услугите по банков и/или електронен път, с платежна карта и/или в брой.
През 2025 г. продължиха усилията на администрацията да предоставя административните услуги в условията на прозрачност, при спазване на принципите за законност, откритост, координация, отговорност, достъпност и гарантиране интересите на гражданите. Налице е необходимата осигуреност на дейността по административното обслужване в комуникационен и информационен аспект. Нивото на материално-техническото и кадровото обезпечаване е съответно на възможностите на структурата, като осигурява в оптимален обем предоставянето на административни услуги.
[image: ]Областната дирекция активно продължи усилията си за участие в процеса по развитие на електронното управление, с оглед подобряване на възможностите и удобството на гражданите и представителите на бизнеса за достъп до информация и получаване на административни услуги. ОДМВР-Монтана е потребител в Системата за сигурно електронно връчване, в средата за междурегистров обмен и участва в междуведомствения електронен обмен на документи през Системата за електронен обмен на съобщения. 
Областната дирекция предоставя безпрепятствен, пряк и постоянен достъп на получателите на електронни административни услуги според изискванията на чл. 13 от Закона за електронното управление.
Въпреки осигурената възможност за предоставяне на посочените електронни административни услуги и обявяването й по подходящ начин (на Интернет страницата на ОДМВР- Монтана, и в информационни материали на местата за административно обслужване), през периода се наблюдава незначителен интерес от ползвателите на услуги.
В резултат на промени в нормативната уредба, за някои административни услуги, предоставяни от администрацията се намали административната тежест чрез намаляване на изискуемите документи, предоставяни от ползвателите на услуги. При спазване на относимите разпоредби на АПК, изискуемата информация и данни, се осигуряват служебно от административния орган, за което потребителят не заплаща допълнително. За част от услугите, основно с удостоверителен характер, се прилага предоставянето им в условията на незабавност, съгласно чл. 57, ал. 4 АПК.
Извършва се и популяризиране на възможността за предсрочно издаване на БЛД на гражданите, както и възможността за подаване на заявление за издаване на БЛД във всяко районно управление към дирекцията. 
Целта е постигане по-равномерно натоварване на служителите и предотвратяване образуването на големи опашки пред звената БДС.
На интернет страницата на ОДМВР-Монтана е предоставена информация, за възможността за организиран прием на заявления за издаване лични документи на място от мобилни екипи в държавни институции, общински администрации, кметства, големи прeдприятия/ фирми и др. при заявено желание от тяхна страна.
Също така е разпространена информация за възможността за заявяване издаването на български лични документи чрез електронните административни услуги. 
		През 2025 г. с мобилна станция са приети общо 72 заявления за издаване на лични карти и паспорти.
На 01.09.2021 г. влезе в сила промяна на чл. 7, ал. 1, т. 6, б. б от Правилника за издаване на българските лични документи (приет с ПМС № 13 от 08.02.2010 г.), съгласно който, „заявленията за подмяна на българско свидетелство за управление на моторно превозно средство (СУМПС) се подават в сектор „Български документи за самоличност“ при ОДМВР и в звената БДС в РУ при ОДМВР по постоянен адрес, при изтичане на срока на валидност, при вече изтекъл срок на валидност, при промяна в данните на водача, отнасящи се до смяна на постоянния адрес от едно населено място в друго населено място, или на фамилия и транслитерация, както и при издаване на дубликат.
Тази промяна доведе до възможността за подаване „на едно гише“ на заявления за СУМПС, лична карта и паспорт, което значително улеснява гражданите.
На основание план за провеждане на специална и практическа подготовка без откъсване от работа са проведени опреснителни обучения на 15 броя служители от сектор БДС и звената в районните управления на тема „Подобряване организацията и качеството на предоставяните административни услуги на граждани“, „Етичния кодекс на поведение на държаните служители в МВР“, „Кодекса за поведение на служителите в държавната администрация“ и Наредбата за административното обслужване.
Служителите своевременно се запознават с последните изменения и допълнения на Закона за българските лични документи (ЗБЛД) и Правилника за издаване на българските лични документи (ПИБЛД) и всички нормативни документи, свързани с издаването на БЛД.
ОДМВР-Монтана осигурява информация за предоставяните административни услуги на Интернет страницата си, чрез МВР и в Административния регистър, като същата е обявена по начините, посочени в чл. 28, ал. 2 АПК и в Административния регистър.
През 2025 г. ОДМВР - Монтана, организира дейността си по административно обслужване по начин, който осигурява обслужване на потребителите на административни услуги на едно място, лесно за намиране и достъп, съобразно функционалната и териториална компетентност на съответните структурни звена:
[image: ] обслужването на потребители на административни услуги, във връзка с дейностите регламентирани в Закона за българските лични документи и подзаконовите нормативни актове, издадени въз основа на него, е осъществявано при непрекъсваем режим на работа при административното обслужване в рамките на определеното работно време, както следва:
[image: ] в административната сграда на областната дирекция, находяща се в гр. Монтана на бул. „Александър Стамболийски“ № 2.
[image: ][image: ][image: ]В пункта за персонализация се извършват дейности по персонализация и издаване на лични документи на български граждани и чужденци, заявени на територията, обслужвана от ОДМВР - Монтана. Административното обслужване се извършва на две гишета, където се приемат заявления, заплащат се дължимите такси и се получават заявените документи. Снемането на биометрични данни, за което се изисква специална техника и специфични умения от служителите, се извършва на друго гише, в същото помещение за административно обслужване на гражданите. 
в сградата на Районно управление - Лом (РУ-Лом), са обособени общо две гишета за обслужване на гражданите, като на две от тях се приемат заявления, заплащат дължимите такси и получават заявените документи и снемат биометрични данни. 
в сградата на Районно управление - Берковица (РУ - Берковица) в едно служебно помещение, където са обособени две гишета за прием на заявления и връчване на готовите документи и за заснемане с цифрови устройства.
в сградата на Районно управление - Вършец (РУ - Вършец) в едно служебно помещение, където е обособено едно гише за прием на заявления и връчване на готовите документи и за заснемане с цифрови устройства.

[image: ] Обслужването на потребители на административни услуги, във връзка с дейностите, регламентирани в Закона за движението по пътищата и подзаконовите нормативни актове, издадени въз основа на него, е осъществявано в едно служебно помещение, в сградата на сектор „Пътна полиция“ при ОДМВР - Монтана, на адрес гр. Монтана, ул. „Искър“ № 11 при непрекъсваем режим на работа при административното обслужване в рамките на определеното работно време.
[image: ] обслужването на потребители на административни услуги във връзка с дейностите, регламентирани в Закона за чужденците в Република България, в Закона за влизането, пребиваването и напускането на република България на гражданите на Европейския съюз (ЕС), които не са български граждани и членовете на техните семейства, Закона за българските лични документи и подзаконовите нормативни актове, издадени въз основа на тях, е осъществявано в сградата на ОДМВР - Монтана, на адрес гр. Монтана, бул. „Александър Стамболийски“ № 2, от служители на група „Миграция“, на принципа „едно гише“ - едно за обслужване на граждани на ЕС и едно за обслужване на граждани на трети страни, като е осигурен непрекъсваем режим на работа при административното обслужване в рамките на определеното работно време;
 [image: ] обслужването на потребители на административни услуги във връзка с дейностите, регламентирани в Закона за оръжията, боеприпасите, взривните вещества и пиротехническите изделия, в Закона за частната охранителна дейност и подзаконовите нормативни актове, издадени въз основа на тях, е осъществявано:  
· в сградата на Районно управление - Монтана (РУ - Монтана), на адрес гр. Монтана, бул. „Александър Стамболийски“ № 2, на принципа „едно гише“, като е осигурен непрекъсваем режим на работа в рамките на определеното със заповеди на началниците на РУ при ОДМВР - Монтана, приемно време на служителите, определени да осъществяват дейността по приемане и регистриране на искания/заявления, жалби, протести, сигнали и предложения на потребителите; 
·   в сградите на Районно управление – Лом, Районно управление - Берковица и РУ – Вършец на принципа „едно гише“, като е осигурен непрекъсваем режим на работа в рамките на определеното приемно време.
[image: ] В сградата на ОДМВР - Монтана, гр. Монтана, бул. „Александър Стамболийски“ № 2, във всички останали случаи на административно обслужване.
[image: ][image: ][image: ]В помещенията за административно обслужване на гражданите са осигурени места за сядане на възрастни хора, бременни жени и хора с увреждания, доколкото пространството в наличния сграден фонд позволява това.
За улеснение на неподвижни или трудно подвижни хора, които не могат да се явят на местата за предоставяне на административни услуги, свързани с българските лични документи, е осигурена възможност за обслужване с мобилен екип на място (на адрес), което може да се отбележи като добра практика, реализирана от администрацията.
Изградени са елементи за адаптиране на служебните помещения с цел осигуряване на достъпа на хора с увреждания. 
[image: ]В звената, предоставящи административни услуги, е обявена на български и английски език информация за предоставяните административни услуги, в т. ч. обща и специфична информация, за реда и организацията за предоставянето им и начина за тяхното заплащане. На всички места са осигурени ПОС терминални устройства за плащане на заявяваната административна услуга. На интернет страницата на ОДМВР-Монтана, в рубрика „Административно обслужване“ и съответните подрубрики, е публикувана на български и английски език информация за предоставяните административни услуги. Наименованията на административните услуги, предоставяни от ОДМВР-Монтана, във всички информационни материали, както и във всички електронни бази данни се използват и попълват в съответствие с Регистъра на услугите.
В сектор „Пътна полиция“ към отдел „Охранителна полиция“ при ОДМВР - Монтана е изградено и видеонаблюдение [image: ]пред гишетата за административно обслужване, което се ползва за своевременен контрол и предприемане на действия за навременно обслужване на гражданите.
Дейностите по приемане и регистриране на искания/заявления, жалби, протести, сигнали и предложения на потребителите, както и дейностите по административното обслужване са извършвани от определени по реда на Вътрешните правила за организацията на административното обслужване в ОДМВР-Монтана, служители, съобразно функционалната им компетентност, които:
- отговарят на запитвания и предоставят информация за съответните административни услуги на достъпен и разбираем език;
- разясняват изискванията, на които трябва да отговарят заявлението или искането за осъществяване на административната услуга, съответно жалбата, протеста, сигнала или предложението, съгласно установения в нормативните документи ред;
- проверяват пълнотата на документацията за всяка административна услуга;
- приемат и регистрират заявления по Закона за достъп до обществена информация и заявления, искания, жалби, протести, сигнали и предложения, подадени по надлежния ред от физически и/или юридически лица;
- насочват по компетентност подадените заявления, искания, жалби, протести, сигнали и предложения;
- предоставят информация за хода на работата по преписката;
- осъществяват връзка с други структури по повод осъществяване на административното обслужване;
- предоставят исканите документите по установения ред.
Използват индивидуален подход, за справяне с „трудни“ клиенти. Проявяват толерантност и търпимост.
Стремежът на всеки служител е да обслужва всички потребители на услуги бързо, точно, компетентно, вежливо и с отговорност, като се спазват установените стандарти за административно обслужване.
През анализирания период не са установени нарушения на служебната дисциплина във връзка с административното обслужване.
Ръководителите в ОДМВР-Монтана, отговарящи за административното обслужване в различните направления на дейност, организират и провеждат обучение на подчинените им служители, във връзка с повишаване качеството на предоставяните административни услуги в съответствие с наложените стандарти и усвояване на новите правни регламентации.
Служителите, определени по реда на приетите Вътрешни правила за организацията на административното обслужване в ОДМВР-Монтана, да осъществяват дейностите по приемане и регистриране на искания/заявления, жалби, протести, сигнали и предложения на потребителите носят отличителни знаци със снимка и данни за имената, длъжността, администрацията и звеното, към което принадлежи, като информацията в тях е представена на български и английски език.
През периода в ОДМВР - Монтана стриктно са спазвани правилата за използване на логото и слогана на държавната администрация, като същите са поставени на отличителните знаци на служителите, указателните табели на входовете на сградите, интернет страницата на ОДМВР - Монтана, кутиите за мнения и коментари, всички информационни материали, свързани с Хартата на клиента. При водене на телефонни разговори служителите се идентифицират чрез собствено и фамилно име. Спазвани са законоустановените срокове за отговор на запитвания, постъпили по пощата и по електронната поща. Времето за чакане при получаване на информация и/или обработване на документи във връзка с административното обслужване при посещение на звената за административно обслужване в ОДМВР - Монтана е не повече от 20 мин.
Постъпилите искания/заявления за извършване на административни услуги, жалби, предложения, сигнали и протести се регистрират в Административна информационна система за документооборота, в АИС „КАТ - Регистрация“ и АИС „БДС“, независимо от начина на тяхното подаване.
С оглед гарантиране спазването на принципите на достъпност, публичност и прозрачност в работата на администрацията, дейността по Закона за достъп до обществена информация (ЗДОИ) в ОДМВР-Монтана, като задължен субект за достъп до обществената информация, е организирана при съобразяване с разпоредбите на специалния закон, Вътрешни правила за организацията на работа в Министерство на вътрешните работи по постъпили заявления по Закона за достъп до обществена информация, утвърдени със заповед № 8121з-73/28.01.2016 г. изменена и допълнена със заповед № 8121з-616/27.05.2019 г. на министъра на вътрешните работи. На интернет страницата на ОДМВР-Монтана в раздел „Достъп до обществена информация“, е публикувана разяснителна информация за граждани, как да упражняват правото си на достъп до обществена информация, както и информацията по чл. 15 и чл. 15а ЗДОИ.
          ОДМВР Монтана като основна структура на МВР по см. на чл.37,ал.1,т.2 от ЗМВР е и задължен субект за достъп до обществена информация, която се създава, обработва и съхранява в дирекцията, съгласно чл.3, ал.1 от ЗДОИ.
    През 2025 година в ОДМВР Монтана са постъпили общо 27 заявления за достъп до обществена информация, с 9 повече от предходната година,/ и най-много сравнено през предходните години/, които са регистрирани в специален електронен дневник на дирекцията по ЗДОИ.
                                                                                                                        
    	За усъвършенстване на работата на администрацията е създадена добра организация за [image: ]получаване на обратна връзка с потребителите и организация по приемане и отговор на сигналите и предложенията. Обратната връзка е начин за отчитане не само на негативните реакции на потребителите, но и средство за подобряване качеството на административните услуги.
Всеки гражданин или организация, които заявяват или ползват административни услуги, могат да подават жалби, сигнали и предложения, да изразяват мнения или да правят коментари.
През периода в ОДМВР-Монтана са постъпили 53 бр. благодарствени писма от граждани.
През 2025 г. по време на дните определени за прием на граждани 23 жители на областта са били приети от директора на ОДМВР-Монтана. Преобладаващата част от граждани са приемани в приемното време на директора на областната дирекция.
За усъвършенстване работата на администрацията и в изпълнение на чл. 24, ал. 5 от Наредбата за административното обслужване е създадена организация за получаване на обратна връзка с потребителите на административни услуги и за приемане и отговор на сигналите и предложенията, чрез използване на следните методи:
· анкетни проучвания;
· консултации със служители;
· анализ на предложения, сигнали, жалби и похвали;
· анализ на медийни публикации;
· таен клиент;
· осигуряване на приемно време за граждани;
· чрез интернет страницата на ОДМВР-Монтана - montana@mvr.bg.
Със заповед № 301з-3946/07.11.2022 г. на директора на ОДМВР-Монтана са определени служители от ОДМВР-Монтана за събиране и обобщаване на информация от попълнени анкетни карти в ЦАО към ОДМВР-Монтана.
През 2025 г. в ОДМВР - Монтана са попълнени 147 бр. анкетни карти, като анкетирането на потребителите обхваща периода от 01.01.2025 г. до 31.12.2025 г., а мненията, оценките, коментарите и препоръките са анонимни. Изследването може да очертае обща картина за отношението на гражданите по повод на предоставените им административни услуги от ОДМВР- Монтана.
Анкетната карта съдържа следните 5 въпроса:
1. Знаете ли, че в Портала за електронни административни услуги на МВР, с електронен адрес https://e-uslugi.mvr.bg, може да извършвате справки и заявите електронни услуги?	
2. Получихте ли точна и разбираема информация за административните услуги и административното обслужване, от интернет страницата на МВР, Административния регистър или обявените телефони за връзка?	
3. Наложи ли се да изчакате повече от 20 минути, за да Ви обслужим?
4. Получихте ли любезно отношение от нашите служители?  
5. Доволни ли сте от предоставеното Ви административно обслужване?

[image: ][image: ]Резултатите от измерването показват добра оценка за работата на администрацията, свързана с административното обслужване.
През 2025 г. администрацията на ОДМВР-Монтана, ще продължи постоянно да поддържа открит диалог с потребителите на административни услуги с цел подобряване и усъвършенстване на административното обслужване и повишаване удовлетвореността на потребителите.
По отношение на администрацията на ОДМВР-Монтана, не са констатирани нарушения на задълженията, предвидени в Наредбата за административното обслужване.
Предвид изложеното, дейностите по административно обслужване на потребителите на административни услуги, предоставяни от ОДМВР-Монтана, са извършвани при спазване на заложените в относимите нормативните актове принципи и изисквания.
Настоящият доклад е изготвен на основание чл. 14, ал. 2 от Вътрешните правила за организацията на административното обслужване в Областна дирекция на МВР-Монтана, съгласно чл. 24, ал. 5 от Наредбата за административното обслужване. Обобщено проследява дейността на администрацията и доказва, че ОДМВР-Монтана е креативна и отговорна администрация, изоставила стереотипите на рутинната работа. Обърнати сме с лице към хората, анализираме техните потребности  и подобряваме непрекъснато дейността си. 

ИЗВОДИ

1. Работата по предоставяне на административни услуги през 2025 г. в ОДМВР-Монтана е поставена на законова основа при спазване на всички нормативни актове в това отношение.
2. В ОДМВР - Монтана е осигурена възможност за отстояване на законните права на гражданите, като на същите е осигурен свободен достъп до всички нива на ръководство. Срочно и отговорно се работи по всички заявени потребности на гражданите.
3. Необходимо е да продължи дейността по подобряване на работата, свързана с административното обслужване, с оглед ограничаване основанията на гражданите за сигнали и жалби срещу служители на ОДМВР-Монтана.

МЕРОПРИЯТИЯ ЗА ПОДОБРЯВАНЕ НА РАБОТАТА

1. С цел подобряване на качеството на административното обслужване в плановете за провеждане на специална и практическа подготовка без откъсване от работа ще бъдат заложени теми свързани с Наредбата за административното обслужване, Методологията за измерване и управление удовлетвореността на потребителите, Етичния кодекс на поведение на държавните служители в МВР и Кодекса за поведение на служителите в държавната администрация.
2. С оглед повишаване удовлетвореността на потребителите ще бъдат предприети мерки за увеличаване щатната численост на служителите, осъществяващи административно обслужване чрез кандидатстване по програма „Старт на кариерата“ на дирекция Бюро по труда – Монтана, Лом и Берковица.
3. Осъществяване на непосредствен контрол от ръководния състав на всички нива по отношение на работата с граждани и предоставянето на административни услуги от структурите към ОДМВР-Монтана, осъществяващи административно обслужване.

	ПРИЛОЖЕНИЕ: Таблица - excel					
								
									ДИРЕКТОР:  /П/
                             						СТАРШИ КОМИСАР		
      
                                                                                             			Пламен Томов

